nvidia/miracl-vision huggingface dataset:
मल्हारराव होलकर

मल्हारराव होलकर (16 मार्च 1693 – 20 मई 1766) मराठा साम्राज्य का एक सामन्त थे जो मालवा का प्रथम मराठा सूबेदार थे। वह होलकर राजवंश का प्रथम राजकुमार थे जिसने इन्दौर पर शासन किया। मराठा साम्राज्य को उत्तर की तरफ प्रसारित करने वाले अधिकारियों में मल्हारराव का नाम अग्रणी है। मल्हारराव होलकर की चार पत्नियां थीं उनकी पत्नियों और संतानों के नाम इस प्रकार हैं-: १ गौतमाबाई होलकर - गौतमाबाई होलकर मल्हारराव होलकर की पहली पत्नी थीं इनका विवाह मल्हारराव होलकर से अल्पायु में हो गया था। मल्हारराव होलकर और गौतमाबाई के बेटे का नाम खंडेराव होलकर था । जिसका विवाह अहिल्याबाई से हुआ था। भाइयों में सबसे बड़ा होने के कारण खंडेराव होलकर को उत्तराधिकारी घोषित किया गया था। २ द्वारकाबाई होलकर - द्वारकाबाई होलकर मल्हारराव होलकर की दूसरी पत्नी थीं । द्वारकाबाई और मल्हारराव होलकर की एक बेटी थी। जिसका नाम सीताबाई था । द्वारकाबाई मल्हारराव होलकर के बाद अपने दामाद को राजा बनते हुए देखना चाहती थीं। ३ बाणाबाई होलकर - बाणाबाई होलकर मल्हारराव होलकर की तीसरी पत्नी थीं। ४ हलकोबाई होलकर - हलकोबाई होलकर मल्हारराव होलकर की चौथी और आखरी पत्नी थीं।
राजस्थान हिन्दी ग्रन्थ अकादमी

राजस्थान हिन्दी ग्रन्थ अकादमी राजस्थान सरकार का स्वायत्तशासी संस्थान है जो हिन्‍दी माध्‍यम से उच्‍च शिक्षा प्राप्‍त करने वाले विद्यार्थियों के लिए विभिन्‍न विषयों की पाठ्य एवं संदर्भ पुस्‍तकों की रचना करता है। भारत सरकार ने प्राथमिक एवं माध्यमिक शिक्षा के बाद सन् 1968 में उच्च शिक्षा के माध्यम परिवर्तन पर बल दिया था। भारत सरकार की इस राष्ट्रीय शिक्षा नीति के अन्तर्गत भारतीय भाषाओं में उच्च शिक्षा के विद्यार्थियों के लिए विभिन्न विषयों की पुस्तकों का लेखन] प्रकाशन एवं विपणन किया जाना था। इसके लिए हिन्दी प्रदेशों में ग्रन्थ अकादमियों एवं हिन्दीतर प्रदेशों में पाठ्य पुस्तक-निर्माण मण्डलों का गठन किया गया था। सन् 1969 में एक स्वायत्तशासी संस्था के रूप में राजस्थान हिन्दी ग्रन्थ अकादमी की स्थापना हुई। अपनी स्थापना से यह अकादमी हिन्दी माध्यम में उच्चशिक्षा प्राप्त कर रहे विद्यार्थियों के लिए विज्ञान, तकनीकी, मानविकी, वाणिज्य, सामाजिक विज्ञान एवं शिक्षा आदि विषयों की पाठ्य सामग्री उपलब्ध करवाती है। इस पाठ्य सामग्री में पाठ्य पुस्तकें हैं तो सन्दर्भ ग्रन्थ भी हैं। अकादमी 'न लाभ-न हानि' के सिद्धान्त पर पुस्तकें प्रकाशित करती है ताकि कम कीमत की इन पुस्तकों को अधिक से अधिक विद्यार्थी खरीद सकें। पुस्तकें विषय विशेषज्ञों के द्वारा लिखी जाती हैं ताकि गुणवत्ता कायम रहे।
रोबिन वन पेर्सिए

रोबिन वन पेर्सिए (Dutch pronunciation: [ˈrɔbɪn vɑn ˈpɛrsi] ( सुनें); 6 अगस्त 1983 को जन्मे) एक डच फुटबॉल खिलाड़ी है जो मैनचेस्टर युनाइटेड के लिए खेलते हैं और नीदरलैंड राष्ट्रीय फुटबॉल टीम के कप्तान है। वह फेनूर्ड की प्रसिद्ध युवा अकादमी के उत्पाद है। वह 2004 में आर्सेनल में शामिल हो गए और बाद में टीम के कप्तान बने, बाद में 2012 में वह आर्सेनल के प्रतिद्वंद्वी मैनचेस्टर युनाइटेड में शामिल हो गए। उन्हे दुनिया में एक सबसे अच्छा स्ट्राइकर के रूप में जानना जाता है। उनकी खेल शैली और क्षमता को देख कर प्रशंसकों और आलोचकों ने उन्की तुलना डच दिग्गज खिलाड़ी मार्को वैन बस्तेन से की है।
बृज बिहारी चौबे

बृज बिहारी चौबे (१ जुलाई १९४० – १० मई २०१४) वेद में शोध के लिए राष्ट्रपति पुरस्कार से सम्मानित भारतीय शिक्षक थे। १० मई २०१४ को उनका निधन हो गया।
मज़हर इमाम

मजहर इमाम (1928 - 2012), वर्ष 1928 में बिहार के दरभंगा जिले में पैदा हुए, जो उर्दू के कवि, शायर और आलोचक थे। वे मगध विश्वविद्यालय से उर्दू और बिहार विश्वविद्यालय से फारसी में एमए की डिग्री प्राप्त करने के बाद, 1951 में कलकत्ता दैनिक समाचार पत्र से जुड़े और उसके बाद 1958 में ऑल इंडिया रेडियो में शामिल होने से पहले एक स्कूल शिक्षक के रूप में काम किया। ऑल इंडिया रेडियो में वे तीन दशकों तक अपनी सेवाएं दी। वर्ष 1988 में वे दूरदर्शन, श्रीनगर (जम्मू और कश्मीर) के निदेशक के रूप में सेवानिवृत्त हुए। उन्होंने उर्दू शायरी के चार संस्करणों सहित तेरह पुस्तकें लिखी थी, जिसमें प्रमुख है ज़ख्म ई तमन्ना (1962), रिश्ता गूंगे सफ़र का (1974), पिछले मौसम का फूल (1988) और बंद होता बाज़ार आदि। 1994 में उन्हें उनकी पुस्तक, 'पिछले मौसम का फूल' के लिए साहित्य अकादमी पुरस्कार प्राप्त हुआ। वे उर्दू शायरी में आजाद ग़ज़ल विधा के सूत्रपात हेतु जाने जाते हैं।
हेमानन्द बिश्वाल

हेमानन्द बिश्वाल (जन्म १ दिसम्बर १९३९) भारतीय राष्ट्रीय कांग्रेस के नेता हैं। वो ७ दिसम्बर १९८९ से ५ मार्च १९९० और पुनः ६ दिसम्बर १९९९ से ५ मार्च २००० तक ओडिशा के मुख्यमंत्री रहे।
विश्वनाथ दास

विश्वनाथ दास अथवा बिश्वनाथ दास (1889 – 1984) भारतीय राजनीतिज्ञ, स्वतंत्रता सेनानी थे। वो ब्रिटिश कालीन भारत के ओडिशा प्रान्त के 1937 से 1939 तक प्रीमियर (प्रधानमंत्री) रहे। बाद में वह भारत की संविधान सभा के सदस्य चुने गए और उड़ीसा का सातवें मुख्यमंत्री के रूप में नेतृत्व किया। विश्वनाथ दास का जन्म 8 मार्च 1889 को ओडिशा में गजपति (गंजम) जिले के बेलगाँ गांव में हुआ था। उन्होंने रेवेंशा कॉलेज, कटक से स्नातक किया। राजनैतिक कैरियर बिस्वनाथ दास ने भारतीय स्वतंत्रता आंदोलन का समर्थन किया। वह 1921 से 1930 तक मद्रास प्रांत की विधान परिषद के सदस्य थे। उन्होंने कृष्णचंद्र गजपति नारायण देव और अन्य साथियों के साथ मिलकर उड़िया भाषी लोगों के लिए एक अलग राज्य के निर्माण में उनका महत्वपूर्ण योगदान था। 1 अप्रैल 1936 को ओडिशा के अलग होने के बाद वे 19 जुलाई 1937 को इसके प्रीमियर (प्रधान मंत्री) बने। वे 1946 में उड़ीसा से प्रतिनिधित्व करने वाली भारत की संविधान सभा के सदस्य बने। उन्होंने 16 अप्रैल 1962 से 30 अप्रैल 1967 तक उत्तर प्रदेश के राज्यपाल के रूप में कार्य किया। 1966 में, उन्हें सर्व समाज (लाला लाजपत राय द्वारा स्थापित लोक सेवक मंडल) का सेवक बनाया गया। 1971 में ओडिशा विधानसभा चुनाव के बाद, उत्कल कांग्रेस, स्वातंत्र पार्टी और झारखंड पार्टी ने एक संयुक्त मोर्चा बनाया और वह ओडिशा में संयुक्त मोर्चा सरकार के मुख्यमंत्री बने। वह 3 अप्रैल 1971 से 14 जून 1972 तक मुख्यमंत्री पद पर रहे। 2 जून 1984 को ओडिशा के प्रखर नेता विश्वनाथ दास जी की मृत्यु हो गई।
हरेकृष्ण महताब

हरेकृष्ण महताब (ओड़िया : ହରେକୃଷ୍ଣ ମହତାବ ; 21 नवम्बर 1899 – 2 जनवरी 1987) वह एक भारतीय स्वतंत्रता आंदोलन के प्रमुख सेनानी, संविधान सभा के सदस्य तथा भारतीय राष्ट्रीय कांग्रेस के उल्लेखनीय राजनेताओं में से एक थे। वो 1946 से 1950 तक ओडिशा के मुख्यमंत्री रहे। वह लोकप्रिय उपाधि उत्कल केसरी से जाने जाते थे। महताब का जन्म ओडिशा के भद्रक जिले में अगारपडा गांव में हुआ था। उनके माता पिता का नाम कृष्ण चरण दास और तोहफा देबी था। भद्रक हाई स्कूल से अपनी मैट्रिक की परीक्षा पास करने के बाद, वह रावेनशॉ कॉलेज, कटक में दाखील हो गए। लेकिन स्वतंत्रता आंदोलन में शामिल होने के लिए १९२१ में उन्होंने पढ़ाई छोड़ दिए। ओडिशा इतिहास : डॉ. हरेकृष्ण महताब भारतीय स्वतंत्रता आंदोलन के एक प्रमुख सेनानी थे। उन्होंने अहमद नगर किला जेल में ‘ओडिशा इतिहास' पुस्तक लिखी, जहां उन्हें 1942-1945 के दौरान दो वर्ष से अधिक समय तक बन्दी रखा गया था। यह पुस्तक ओड़िया और अंग्रेजी और हिन्दी में उपलब्ध है। हिंदी में अनुवाद शंकरलाल पुरोहित द्वारा किया गया है। वह उड़ीसा साहित्य अकादमी और संगीत नाटक अकादमी के अध्यक्ष थे। ओडिया लेखक ओड़िशा के लोग
वड़नगर

वड़नगर (Vadnagar) भारत के गुजरात राज्य के महेसाणा ज़िले में स्थित एक नगर है। वड़नगर रेलमार्ग व सड़क मार्ग से जुड़ा है। यह भारत के प्रधानमंत्री, नरेन्द्र मोदी, का जन्म स्थान है। वड़नगर 23.78°N 72.63°E पर स्थित है। इसकी मासत से ऊँचाई 143 मीटर (469 फुट) है।
मूषा

मूषा, घड़िया या क्रूसिबल (अंग्रेज़ी: crucible) एक पात्र है जो बहुत अधिक ताप सहन कर सकता है। इसका उपयोग धातु, काच, तथा रंजक आदि के उत्पादन के लिये तथा आधुनिक प्रयोगशालाओं की अनेकानेक प्रक्रियाओं के लिये किया जाता है। ऐतिहासिक रूप से मूषा का निर्माण मिट्टी से किया जाता था किन्तु इसे ऐसे किसी भी पदार्थ से बनाया जा सकता है जो इतना ताप सह सके जिस पर इसमें रखी चीज को पिघलाया जा सके।
गैवरिलो प्रिंसिप

गैवरिलो प्रिंसिप (Gavrilo Princip ; सर्बियायी भाषा : Гаврило Принцип, pronounced [ɡǎʋrilɔ prǐntsip]; 1894 – 1918) बोस्निया का एक सर्ब राष्ट्रवादी छात्र था जिसने आस्ट्रिया के राजकुमार आर्कड्यूक फ्रांस फर्डीनांड और उनकी पत्नी की २८ जून १९१४ को हत्या कर दी। अन्ततः यही घटना प्रथम विश्वयुद्ध का कारण बनी। प्रिंसिप सर्बों के लिए 'नायक' की तरह था, जो ऑस्ट्रिया-हंगरी साम्राज्यवाद से उन्हें आजादी दिलाना चाहता था। प्रिंसिप की जेल में 1918 में मृत्यु हो गई। दो वर्ष बाद उसकी अस्थियों को सारायेवो लाकर दफना दिया गया और हाल तक उसे 'मिट्टी का लाल' कहा जाता रहा।
प्रगलन

प्रगलन (Smelting) एक प्रकार की निष्कर्षण धातुकर्मिकी है। अयस्क से धातु बनाने के लिये मुख्यतः इसका उपयोग किया जाता है। चाँदी, लोहा, ताँबा आदि इस विधि से निर्मित होते हैं। प्रगलन की तकनीक आज से कोई आठ हजार वर्ष पूर्व से उपयोग में लायी जा रही है। फिर भी प्रगलन को एक उच्च तकनीकी उपलब्धि माना जाता है। प्रगलन की प्रक्रिया में भूनना (रोस्टिंग), अपचयन तथा गन्दगी को फ्लक्स के रूप में धातु से अलग करना शामिल है। अयस्क के प्रगलन के फलस्वरूप धातु प्राप्त होती है वह तत्त्व के रूप में होती है या धातु के सरल यौगिक के रूप में। प्रायः अयस्क को किसी आक्सीकारक (जैसे वायु) या किसी अपचयक (जैसे कोक) की उपस्थिति में गलनांक से अधिक ताप तक गरम किया जाता है। अनुमान किया जाता है कि सबसे पहले ताँबे का प्रगलन ५००० ईसापूर्व किया गया था। उसके बाद टिन, सीसा और चाँदी का प्रगलन हुआ। चूँकि प्रगलन के लिये उच्च ताप (गलनांक से अधिक ताप) की आवश्यकता होती है, इसके लिये भट्टियों में तेज वायु का झोंका (प्रवात/draught) भेजा जाता है। ईँधन के रूप में चारकोल का उपयोग किया जाता था जो १८वीं शताब्दी में कोक के आने तक जारी था। आज वात्या भट्ठी (ब्लास्ट फरनेस) इस काम को अत्यन्त दक्षतापूर्वक करती है। अलग-अलग धातुओं के लिये प्रगलन की प्रक्रिया में बहुत कुछ भिन्नता होती है।
विद्युत्-तापन

जिस किसी प्रक्रिया में विद्युत ऊर्जा, ऊष्मा में बदली जाती है उसे विद्युत्-तापन (Electric heating) कहते हैं। कमरे का तापन, खाना बनाना, पानी गरम करना तथा अनेकों औद्योगिक प्रक्रम आदि कार्य विद्युत तापन द्वारा किये जा सकते हैं। विद्युत तापक (इलेक्ट्रिक हीटर) वह युक्ति है जिससे विद्युत ऊर्जा को ऊष्मा में बदला जाता है। सभी प्रकार के वैद्युत तापकों में ऊष्मा पैदा करने का कार्य विद्युत प्रतिरोध द्वारा किया जाता है जो जूल तापन द्वारा ऊष्मा प्रदान करता है। किसी प्रतिरोध R से होकर I धारा प्रवाहित होती है तो उसमें प्रति सेकेण्ड I2R जूल ऊष्मा उत्पन्न होती है। आधुनिक विद्युत तापन की अधिकांश युक्तियों में तापक के रूप में नाइक्रोम तार का उपयोग किया जाता है।
अन्तराधातुक

अन्तराधातुक (Intermetallic) या अन्तराधातुक यौगिक (intermetallic compound) शब्द का कई अर्थों में उपयोग किया जाता है। इसका सर्वाधिक प्रचलित अर्थ में इसका अर्थ धातुओं की ठोस-अवस्था फेज़। अधिकांश अन्तराधातुकों को प्रायः सीधे 'मिश्रातु' कह दिया जाता है, यद्यपि यह मिथ्यानाम है।
लुसाने की संधि

लुसाने की संधि (Le traité de Lausanne) स्विट्जरलैण्ड के लुसाने नगर में २४ जुलाई १९२३ को किया गया एक शान्ति समझौता था। इसके परिणामस्वरूप तुर्की, ब्रिटिश साम्राज्य, फ्रेंच गणराज्य, इटली राजतंत्र, जापान साम्राज्य, ग्रीस राजतंत्र, रोमानिया राजतंत्र तथा सर्व-क्रोट-स्लोवीन राज्य के बीच प्रथम विश्वयुद्ध के आरम्भ के समय से चला आ रहा युद्ध औपचारिक रूप से समाप्त हो गया। यह सेव्रेस की संधि के टूट जाने के बाद शान्ति की दिशा में किया गया दूसरा प्रयास था। सेव्रेस की संधि की शर्तें तुर्की के सुल्तान द्वारा स्वीकार की गईं लेकिन मुस्तफा कमाल पाशा द्वारा चलार्इ जा रही एक समानांतर सरकार द्वारा स्वीकृत नहीं हुईं। वे सेवानिवृत्त होकर अंकारा चले गए और एक प्रतिपक्षी सरकार बनार्इ तथा एक विशाल सेना का संगठन भी किया। यूनानियों द्वारा मुस्तफा कमाल को हराने के लगातार प्रयास असफल हुए और बड़ी संख्या में यूनानी मारे गये। बचे-खुचे यूननी एशिया माइनर से निष्कासित कर दिये गये। सेव्रेस की संधि को लागू करनेवाला वहाँ कोर्इ नहीं था। फ्रांसीसी व इतालवी सैनिक वहाँ से वापस बुला लिये गए थे। छोटी सी बि्रटिश सेना अपने पड़ावों पर रह गर्इ थी और इस पर आक्रमण करने के बजाय मुस्तफा कमाल ने संधिवार्ताएँ कीं जिससे लुसाने की संधि हुर्इ। सन्धि ने तुर्की गणराज्य की स्वतंत्रता के लिये अवसर प्रदान किया। इसके अलावा तुर्की में जातीय यूनानी अल्पसंख्यक वर्ग की सुरक्षा व खासकर यूनान में जातीय तुर्की मुसलमान अल्पसंख्यक वर्ग की सुरक्षा के लिये भी अवसर प्रदान किया। तुर्की की यूनानी जनसंख्या की एक बड़ी तादाद की अदला-बदली यूनान की तुर्की जनसंख्या के साथ हुर्इ। संधि ने यूनान, बुल्गारिया, व तुर्की की सीमाएँ परिसीमित कर दीं, साइप्रस, इराक व सीरिया पर सभी तुर्की दावों को औपचारिक रूप से मान लिया। संधि ने नए तुर्की गणराज्य को मृत ओटोमन साम्राज्य के उत्तराधिकारी राज्य के रूप में अंतरराष्ट्रीय मान्यता भी दिलार्इ।
फ्लेमिंग वामहस्त नियम

फ़्लेमिङ का वामहस्त नियम एक स्मृतिसहायक विधि है जो चुम्बकीय क्षेत्र में स्थित किसी धारा-वाही चालक पर लगने वाले आरोपित बल की दिशा बताने के लिए प्रयोग किया जाता है। वैद्युतिक धारा की दिशा और चुम्बकीय क्षेत्र की दिशा को परस्पर लंबवत रखकर यह पाया जाता है कि चालक पर आरोपित बल की दिशा इन दोनों के लंबवत हैं। इन तीनों दिशाओं की व्याख्या फ़्लेमिङ के वामहस्त नियम द्वारा की जा सकती है। इस नियम के अनुसार, अपने बाएँ हाथ की तर्जनी, मध्यमा तथा अंगुष्ठ को इस प्रकार फैलाया जाना चाहिए कि ये तीनों एक-दूसरे के परस्पर लंबवत हों। यदि तर्जनी चुम्बकीय क्षेत्र की दिशा और मध्यमा चालक में प्रवाहित विद्युत धारा की दिशा की ओर संकेत करती है तो अंगुष्ठ चालक की गति की दिश1संकेत करेगा।
महासागरीय तरंगे

महासागरों, सागरों, नदियों, झीलों तथा नहरों आदि के मुक्त सतह पर पवन के द्वारा उत्पन्न तरंगों को महासागरीय तरंगें या पवन तरंगें (wind waves) कहते हैं।
कलिंग युद्ध

अशोक के तेरहवें अभिलेख के अनुसार उसने अपने राज्याभिषेक के आठ वर्ष बाद कलिंग युद्ध लड़ा और गिरनार के आठवें शिला अभिलेख के अनुसार वो 10वे वर्ष संघ में शामिल हो गए । यह युद्ध २६२-२६१ ई.पू. मे लड़ा गया इसमें सम्राट अशोक विजयी हुवे। सम्राट अशोक द्वारा आरंभित कलिंग युद्ध में लाखों कलिंग सैनिकों की मौत हो गई, जिससे सम्राट अशोक को अत्यधिक पछतावा हुआ और वह प्रायश्चित्त करने के प्रयत्न में बौद्ध विचारधारा की और आकर्षित हुआ। यहीं से सैन्य दिग्विजय का युग समाप्त हुआ तथा आध्यात्मिक विजय या धम्मविजय का युग आरम्भ हुआ। वह एक क्रूर 'चंडशोक' से वह 'धर्माशोक' बन गया। उसने धर्म को अपनाया और शांति और अहिंसा का संदेश दूर-दूर तक फैलाया। जौगड़ उड़ीसा के 'गंजाम ज़िले' में स्थित है, जहाँ से मौर्य सम्राट अशोक के 'चतुर्दश शिलालेख' प्राप्त हुए हैं। इन शिलालेखों को 'ग्यारहवें और तेरहवें लेखों' के स्थान के नाम से भी जाना जाता है जो कलिंग युद्ध के पश्चात सम्राट अशोक द्वारा लिखवाए गए : 1.अठ-बष-अभंसितस देवनप्रिअस प्रिअद्रशिस रजो कलिग विजित दिअढ-मत्रे प्रण-शत-महखे ये ततो अपवुढे शत-सहस्र मत्रे तत्र हते बहु-तवतके व मुटे2. ततो पच अधुन लधेषु कलिगेषु तिव्रे घ्रम-शिलन घ्रम-कमत भ्रमनुशस्ति च देवनंप्रियस सो अस्ति अनुसोचनं देवनप्रिअस विजिनिति कलिगनि3. अविजितं हि विजिनमनो यो तत्र वध व मरणं व अपवहो व जनस तं बढं वेदनिय मतं गुरु-मतं.च. देवनंप्रियम इदं पि चु ततो गुरुमततरं देवनंप्रियस ये तत्र4. वसित ब्रमण व श्रमण व अंजे व प्रषंड ग्रहथ व येसु विहित एष अग्रभुटिसुश्रुष मत-पितुषु सुश्रुष गुरुन सुश्रुष मित्र संस्तुत-सहय5. अतिकेषु दस-भटकनं सम्म प्रतिपति द्रिढ-भतित तेष तत्र भोति अपग्रथो व वधो व अभिरतन व निक्रमणं येष व पि सुविहितनं सि ने हो अविप्रहिनो ए तेष मित्र संस्तुत-सहय- अतिक वसन ..
निकोलस जे॰ स्पीकमैन

निकोलस जॉन स्पीकमैन (अंग्रेजी:Nicholas John Spykman)(जन्म 1893, मृत्यु 1943) डच मूल के अमेरिकी भूस्त्रातेजिक चिन्तक और येल विश्वविद्यालय में 'अंतर्राष्ट्रीय संबंध' विषय के प्रोफ़ेसर थे। उन्हें कन्टेनमेंट का पितामह कहा जाता है। स्पीकमैन ने परिधिभूमि (रिमलैंड) की संकल्पना का प्रतिपादन किया और यह बताया कि जो शक्ति रिमलैंड पर प्रभुत्व कर लेगी वही हृदयस्थल (हार्टलैण्ड) को नियंत्रित कर सकेगी। निकोलस स्पीकमैन (हिंदी में जिसे गलती से स्पाइकमैन उच्चारण किया जाता है) का जन्म सन् 1893 में नीदरलैण्ड में हुआ था। उनके पिता का नाम क्लास स्पीकमैन और माता का नाम एलिजाबेथ वान वर्स्टेन्बर्ग था। उनकी शिक्षा अमेरिका में कैलिफोर्निया के बर्कले में हुई जहाँ उन्होंने 1921 में स्नातक और 1923 में पी॰ एच॰ डी॰ की डिग्री प्राप्त की। उनकी पत्नी एलिजाबेथ सी॰ स्पीकमैन (Elizabeth Choate Spykman) अंग्रेजी की लेखिका थीं जिन्हें उनके बाल उपन्यासों के लेखन लिये जाना जाता है। स्पीकमैन की दो बेटियाँ एंजेलिका और पैट्रीशिया हुईं। स्पीकमैन 1928 से 1940 तक येल विश्वविद्यालय में स्टर्लिंग प्रोफ़ेसर के पद पर रहे और 1935 से 1940 तक अंतर्राष्ट्रीय संबंध विभाग के अध्यक्ष भी रहे। वे इस विभाग के संस्थापक अध्यक्ष थे। सन् 1943 में, न्यू हैवेन शहर में, निकोलस स्पीकमैन की कैंसर से असामयिक मृत्यु हो गयी। स्पीकमैन अपने पूर्ववर्ती अमेरिकी सैन्य चिन्तक अल्फ्रेड थेयर महान और ब्रिटिश भूगोलवेत्ता हेल्फोर्ड जॉन मैकिण्डर के विचारों से प्रभावित थे। उन्होंने मैकिण्डर के ह्रदयस्थल सिद्धांत के सुधार के रूप में अपनी परिधिभूमि (Rimland) की संकल्पना का प्रतिपादन किया और यह बताया कि जो शक्ति रिमलैंड पर प्रभुत्व कर लेगी वही हृदयस्थल (हार्टलैण्ड) को नियंत्रित कर सकेगी। स्पीकमैन का रिमलैंड, मैकिण्डर के इनर क्रीसेंट के क्षेत्र से मिलता है। उनकी प्रसिद्द उक्ति है, "who controls the Rimland rules Eurasia, Who rules Eurasia controls destinies of the world." स्पीकमैन ने अंतर्राष्ट्रीय संबंधों में शक्ति की भूमिका पर लिखा। पुस्तकें: लेख:
टेस्ट क्रिकेट के तिहरे शतकों की सूची

टेस्ट क्रिकेट में तिहरा शतक (300 या उससे अधिक का व्यक्तिगत स्कोर) 30 बार 26 अलग-अलग बल्लेबाजों द्वारा बनाया गया है। बांग्लादेश और ज़िम्बाब्वे को छोड़कर बाकी आठ टेस्ट क्रिकेट खेलने वाली टीमों के किसी न किसी खिलाड़ी ने तिहरा शतक लगाया है। सबसे पहले तिहरा शतक एंडी सैंडहॅम द्वारा वेस्टइंडीज़ के खिलाफ 1930 में बनाया गया था। सबसे तेज तिहरा शतक 4 घंटे 48 मिनट में वॉली हैमंड द्वारा न्यूज़ीलैंड के खिलाफ 1932-33 में बनाया गया था। गेंदो की संख्या के हिसाब से (जहाँ यह आकड़ा दर्ज किया गया है) सबसे तेज तिहरा शतक वीरेंद्र सहवाग द्वारा दक्षिण अफ्रीका के खिलाफ 2008 में लगाया गाया (278 बॉल) में। वेस्टइंडीज के ब्रायन लारा और क्रिस गेल, ऑस्ट्रेलिया के डॉन ब्रेडमैन और भारत के वीरेंद्र सहवाग 300 पर एक बार से अधिक तक पहुँचने वाले एकमात्र बल्लेबाज हैं। लारा का दूसरा तिहरा शतक, 400 नाबाद 2004 में इंग्लैंड के विरुद्ध टेस्ट क्रिकेट में सबसे बड़ा स्कोर है। यह टेस्ट क्रिकेट में एकमात्र चौगुना शतक भी है। लारा इकलौते खिलाड़ी भी है जिन्होंने 350 दो बार पार किया है। ब्रेडमैन ने 1932 में दक्षिण अफ्रीका के खिलाफ 299 नाबाद रन भी बनाए। सहवाग ने भी दिसंबर 2009 में श्रीलंका और भारत के बीच तीसरे टेस्ट मैच में 254 गेंद में 293 रन बनाए थे
दीपा मलिक

दीपा मलिक (जन्म:30 सितंबर 1970), शॉटपुट एवं जेवलिन थ्रो के साथ-साथ तैराकी एवं मोटर रेसलिंग से जुड़ी एक विकलांग भारतीय खिलाड़ी हैं जिन्होंने 2016 पैरालंपिक में शॉटपुट में रजत पदक जीतकर इतिहास रचा। 30 की उम्र में तीन ट्यूमर सर्जरीज और शरीर का निचला हिस्सा सुन्न हो जाने के बावजूद उन्होंने न केवल शॉटपुट एवं ज्वलीन थ्रो में राष्ट्रीय अंतरराष्ट्रीय प्रतियोगिता में पदक जीते हैं, बल्कि तैराकी एवं मोटर रेसलिंग में भी कई स्पर्धाओं में हिस्सा लिया है। उन्होंने भारत की राष्ट्रीय प्रतियोगिताओं में 33 स्वर्ण तथा 4 रजत पदक प्राप्त किये हैं। वे भारत की पहली महिला हैं जिन्हें हिमालय कार रैली में आमंत्रित किया गया। वर्ष 2008 तथा 2009 में उन्होंने यमुना नदी में तैराकी तथा स्पेशल बाइक सवारी में भाग लेकर दो बार लिम्का बूक ऑफ वर्ल्ड रिकार्ड में अपना नाम दर्ज कराया। यही नहीं, सन् 2007 में उन्होने ताइवान तथा 2008 में बर्लिन में जवेलिन थ्रो तथा तैराकी में भाग लेकर रजत एवं कांस्य पदक प्राप्त किया। कोमनवेल्थ गेम्स की टीम में भी वे चयनित की गई। पैरालंपिक खेलों में उनकी उल्लेखनीय उपलब्धियों के कारण उन्हें भारत सरकार ने अर्जुन पुरस्कार और राजीव गांधी खेल रत्न प्रदान किया। सन्दर्भ त्रुटि: <ref> टैग के लिए समाप्ति </ref> टैग नहीं मिला दीपा ने मार्च २०१९ में भारतीय जनता पार्टी की सदस्यता हासिल की।
लक्ष्मीकान्त महापात्र

कान्तकवि लक्ष्मीकान्त महापात्र (९ दिसम्बर १८८८ - २४ फ़रवरी १९५३) ओडिया के प्रसिद्ध कवि थे। ओडिशा का राज्यगान 'वन्दे उत्कल जननी' उनकी कृति है। उनका जन्म ओडिशा के भद्रक जिले में हुआ था। महाकवि लक्ष्मीकान्त महापात्र बहुमुखी प्रतिभा के धनी थे। वे कवि होने के साथ ही स्वतन्त्रता सेनानी भी थे। उन्होंने ओड़िया साहित्य को नया आयाम प्रदान किया तथा हजारों लोगों को स्वतन्त्रता संग्राम से जोड़ा। इनका साहित्य हर आयु एवं वर्ग के लोगों के मन को झकझोर देता था। इसीलिए राज्य की जनता ने उन्हें ‘कान्तकवि’ की उपाधि देकर सम्मानित किया।
आईसीडब्लूएआई

भारतीय लागत लेखाकार संस्थान (Institute of Cost Accountants of India / आईसीडब्लूएआई) भारत की प्रमुख लेखांकन संस्था है जिसे भारत मे 1959 मे एक निगमित निकाय के रूप मे स्थापित किया गया था जो लागत लेखा एवं प्रबंध लेखा के व्यवसाय को आगे बढाने, नियंत्रित करने एवं विकसित करने का कार्य करती है। भारत सरकार की संसद के अधिनियम के अंतर्गत स्थापित 'दि इंस्टीटय़ूट ऑफ कॉस्ट एंड वर्क्स अकाउंटेंट्स ऑफ इंडिया' (आईसीएमएआई) का नाम भारत सरकार के बजट के अंतर्गत दि इंस्टीटय़ूट ऑफ कॉस्ट अकाउंटेंट्स ऑफ इंडिया (आईसीएआई) कर दिया गया है। इसके अलावा सभी मेंबर आईसीडब्ल्यूए से अब कॉस्ट एंड मैनेजमेंट अकाउंटेंट यानी सीएमए बन गए हैं।
युनिवर्सल मोटर

युनिवर्सल मोटर या सर्वविद्युत मोटर वह मोटर है जिसे एक-फेजी प्रत्यावर्ती धारा तथा दिष्ट धारा दोनों से चलाया जा सकता है। यह वास्तव में सिरीज डीसी मोटर होती है। इसे एसी कम्युटेटर मोटर की श्रेणी में रखा जाता है। घरों में उपयोग में आने वाला मिक्सर का मोटर यूनिवर्सल मोटर ही होता है। इसके अतिरिक्त रेलगाडी का इंजन खींचने के लिये (ट्रैक्शन मोटर) यूनिवर्सल मोटर का ही उपयोग किया जाता है क्योंकि इनकी चाल के साथ बलाघूर्ण के बदलने का सम्बन्ध (टॉर्क-स्पीड कैरेक्टरिस्टिक) इस काम के लिये बहुत उपयुक्त है। यह मोटर कम चाल पर बहुत अधिक बलाघूर्ण पैदा करता है जबकि चाल बढने पर इसके द्वारा उत्पन्न किया गया बलाघूर्ण क्रमशः कम होता जाता है।
वित्तीय लेखांकन

लेखाकन को वित्तीय सूचना को पहचानना मापना लिखना और सवलन करना कहा जा सकता है वित्तीय लेखांकन (अंग्रेज़ी: financial accounting) या वित्तीय लेखाकर्म (अंग्रेज़ी: financial accountancy) लेखांकन का वह क्षेत्र है जो निर्णय लेने वाले विभिन्न लोगों की सहायता के लिये वित्तीय विवरण तैयार करने से सम्बन्धित है। अंशधारक, आपूर्तिकर्ता, बैंक, कर्मचारी, सरकारी एजेंसियाँ उद्योग-स्वामी आदि के लिये यह उपयोगी होता है।
स्वयंसेवा

स्वयंसेवा (Volunteering) से तात्पर्य अपनी इच्छा से दूसरों के लिये या मानवमात्र के लिये कार्य करना। इसके बदले में आत्मसम्मान का बोध हो सकता है या अपनी क्षमता का बोध हो सकता है। स्वयंसेवक को कोई आर्थिक लाभ नहीं मिलता है।.
शशिकांत शर्मा

शशिकांत शर्मा भारत के नियन्त्रक एवं महालेखापरीक्षक थे। 23 मई 2013 को राष्‍ट्रपति‍ श्री प्रणब मुखर्जी ने उन्हें इस पद की शपथ दि‍लाई। उनका कार्यकाल 24 सि‍तम्‍बर, 2017 तक होगा।
ब्रिक्स कंटिंजेंट रिज़र्व अरेंजमेंट

ब्रिक्स कंटिंजेंट रिज़र्व अरेंजमेंट ब्रिक्स देशों द्वारा स्थापित एक कोष है जिसे आकस्मिक आर्थिक विपत्तियों से बचने के लिए बनाया गया है। इसकी स्थापना 2014 के ब्रिक्स सम्मेलन में की गई। इसका शुरूआती आकार 100 अरब अमरीकी डॉलर होगा। इस व्यवस्था का आमतौर पर सकारात्मक प्रभाव पड़ेगा, यह सदस्य देशों की अल्पकालिक नकदी समस्याएं दूर करने में मदद करेगा, ब्रिक्स देशों में सहयोग प्रोत्साहित करेगा और वैश्विक वित्तीय सुरक्षा तंत्र मजबूत करेगा और मौजूदा अंतर्राष्ट्रीय प्रंबंधो में पूरक बनेगा। यह समझौता एक ऐसी रूपरेखा प्रस्तुत करेगा जिसमें नकदी के आदान-प्रदान का प्रावधान होगा। इसके जरिये अल्पकालिक अदायगी दबाव संतुलन की स्थिति से निपटा जा सकेगा।
राजस्थान सरकार

राजस्थान सरकार भारतीय राज्य राजस्थान और इसके 50 जिलों का सर्वोच्च अधिकारप्राप्त प्राधिकरण है। इसमें राजस्थान के राज्यपाल के नेतृत्व में एक कार्यकारी शाखा, साथ ही न्यायपालिका और विधायी शाखाएँ शामिल हैं। जयपुर राजस्थान की राजधानी है, और यहां विधानसभा और सचिवालय स्थित हैं। भारत के अन्य राज्यों की तरह, राजस्थान राज्य का प्रमुख राज्यपाल होता है, जिसे केंद्र सरकार की सलाह पर भारत के राष्ट्रपति द्वारा नियुक्त किया जाता है। यह पद काफी हद तक औपचारिक है। मुख्यमंत्री सरकार का प्रमुख होता है और उसके पास अधिकांश कार्यकारी शक्तियाँ निहित होती हैं। राजस्थान की वर्तमान विधायिका एकसदनीय है, जिसमें विधान सभा शामिल है, जिसमें 200 विधायक हैं। विधानसभा अधिकतम 5 वर्षों के लिए बैठती है। राजस्थान उच्च न्यायालय की मुख्य पीठ जोधपुर में है, और एक पीठ जयपुर में है, जिसका राजस्थान के पड़ोसी जिलों पर संबंधित क्षेत्राधिकार है।
जनार्दन राय नागर राजस्थान विद्यापीठ विश्वविद्यालय

जनार्दन राय नागर राजस्थान विद्यापीठ विश्वविद्यालय भारत के उदयपुर में स्थित एक समविश्वविद्यालय है। इसकी स्थापना अंग्रेजी राज के समय राष्ट्रीय जागरण के उद्देश्य से पण्डित जनार्दन राय नागर द्वारा १९३७ में की गयी थी। इसे १९८७ में मानद विश्वविद्यालय का दर्जा प्राप्त हुआ।
भारत के वित्त सचिव

भारत का वित्त सचिव भारत के वित्त मंत्रालय का वरिष्ठतम आईएएस अधिकारी होता है जो मंत्रालय के विभिन्न विभागों के काम-काज में समन्वय रखता है। वर्तमान में टी वी सोमनाथन भारत के वित्त सचिव है। भारतीय रिज़र्व बैंक अधिनियम, 1934 की धारा 22 के तहत, वित्त सचिव 1 रुपये के नोट पर हस्ताक्षर करते हैं। भारत सरकार के सचिव के रूप में, गृह सचिव भारतीय वरीयता क्रम में 23वें स्थान पर हैं। वित्त सचिव वित्त मंत्रालय का प्रशासनिक प्रमुख होता है, और वित्त मंत्रालय के भीतर नीति और प्रशासन के सभी मामलों पर वित्त मंत्री का प्रमुख सलाहकार होता है। वित्त मंत्रालय के पांच विभागों के पांच सचिवों में से सबसे वरिष्ठ सचिव, अर्थात। वित्त मंत्रालय के आर्थिक मामले, व्यय, वित्तीय सेवाएं, राजस्व और निवेश और सार्वजनिक संपत्ति प्रबंधन को वित्त सचिव के रूप में नामित किया गया है। वित्त सचिव की भूमिका इस प्रकार है: वित्त सचिव राजनयिक पासपोर्ट के लिए पात्र हैं। केंद्रीय वित्त सचिव का आधिकारिक आवास 3, न्यू मोती बाग, नई दिल्ली है जो एक टाइप-VIII बंगला है। चूँकि वित्त सचिव भारत सरकार के सचिव के पद का होता है, उसका वेतन राज्य सरकारों के मुख्य सचिवों और सेना के उपप्रमुख/कमांडरों के बराबर, भारतीय सशस्त्र बल के लेफ्टिनेंट जनरल के पद और समकक्ष रैंक के बराबर होता है।
हिमाद्रि

हिमाद्रि पर्वतमाला (अंग्रेज़ी: Himādri), या महान हिमालय (अंग्रेज़ी: Great Himalayas) हिमालय की सर्वोच्च पर्वत श्रेणी है जो पारहिमालय और मध्य हिमालय के बीच में स्थित है। विश्व का सबसे ऊँचा शिखर, एवरेस्ट पर्वत, इस पर्वतमाला का सदस्य है, और विश्व के सर्वोच्च पर्वतों में से बहुत सारे भी इसका भाग हैं, जैसे कि कंचनजंघा, ल्होत्से और नंगा परबत। पश्चिम-से-पूर्व तक हिमाद्रि 2400 किमी (1500 मील) तक चलती है, और इसकी औसत ऊँचाई 6000 मीटर (20000 फुट) है।